莫斯科

莫斯科係俄羅斯聯邦嘅首都，亦係俄羅斯政治、經濟、科學文化同交通中心。成個莫斯科人口達到14,612,602，係歐洲人口最多嘅城市，佔咗成個俄羅斯人口嘅1/7。莫斯科面積1,081平方公里，市區東西長30公里，南北長40公里。

莫斯科喺1147年建城，到而家已經有800幾年歷史。

氣候
莫斯科係溫和嘅溫帶大陸性濕潤氣候。極端氣象幾頻繁。12月會開始漫長嘅冰雪消融期，降雪量大，平均年積雪期長達146日，冬季長而天色陰暗。1月平均氣溫-10.2℃，平均每年氣溫零度以上嘅日數係194日，零度以下日數103日。而夏天可能氣溫急跌同落雨。7月平均氣溫18.1℃。總計全年天氣晴朗時間約莫1568個鐘。